Nuri selem

Nuri selem (Chalcopsitta atra) inggih punika silih tunggil kedis sané cucuknyané béngkok tur ketahnyané wénten ring Papua. Kedis puniki magenah ring alas dataran rendah miwah wewengkon sané agak mabukak. Awaknyané Kedis puniki rum selem, ikuhné bunter warnannyané kuning tur barak. Kedis puniki rumasuk ring génus Chalcopsitta sakadi kedis nuri coklat lan kedis nuri aru.

 Wentuknyané 
Kedis puniki ketahnyané madué lantang sawatara 32 cm tur baatnyané sawatara 230 gram ngantos 260 gram. Bulunnyané sané akéhnyané mawarna selem, puniki sané ngranayang adannyané kedis nuri selem. Kedis puniki ngamah gumatat-gumitit, néktar, biji-bijian, tur woh-wohan. Kedis puniki taler madué layah sané mrasidayang kedis puniki nyedot néktar saking bunga. Kedis puniki kasub krana munyinnyané sané keras tur madué ceciren. Munyinnyané sakadi squawk, kaikan, miwah pekikan. Kawigunan munyinnyané puniki kaanggen komunikasi tur netepang wates wewengkon soang-soang kedis.

 Kawéntenan 
Manut International Union for Conservation of Nature (IUCN) Red List of Threatened Species, nuri selem rumasuk ring pupulah buron "risiko alit". Kawéntenan kedis puniki nénten akéh krana icalnyané genahnyané nongos tur akéh taler sané katangkep tur kaadol antuk buron peliharaan ilegal.

 Pustaka